ai4bharat/Pralekha huggingface dataset:
మంత్రిమండలి
ఫుడ్ ప్రాసెసింగ్ పరిశ్రమకు ఉత్పాదకతతో ముడిపడిన ప్రోత్సాహకాన్ని ఆమోదించిన కేబినెట్
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, కేంద్ర ప్రభుత్వ రంగ పథకమైన , ఫుడ్ ప్రాసెసింగ్ పరిశ్రమకు ఉత్పాదకతతో ముడిపడిన ప్రోత్సాహకాన్ని ఆమోదించింది. భారతదేశపు సహజ వనరులకు అనుగుణంగా అంతర్జాతీయ తయీరీ ఛాంపియన్ల సృష్టికి మద్దతు ఇచ్చేందుకు అనుగుణంగా ఇది ఉంటుంది. అలాగే రూ 10,900 కోట్ల రూపాయల పెట్టుబడితో ఆహార ఉత్పత్తులకు సంబంధించి భారతీయ బ్రాండులకు మద్దతు ఇవ్వడం జరుగుతుంది.
ఈ పథకం లక్ష్యాలు:
అంతర్జాతీయ ఫుడ్ మాన్యుఫాక్చరింగ్ ఛాంపియన్లకు మద్దతు నివ్వడం.
ఎంపిక చేసిన భారతీయ బ్రాండుల ఆహార ఉత్పత్తులను అంతర్జాతీయంగా ప్రాచుర్యంపొందేలా బలోపేతం చేయడం, అలాగే అంతర్జాతీయ మార్కెట్లో వీటికి మంచి ఆదరణ ఉండేట్టు చూడడం.
వ్యవసాయేతర రంగంలో ఉపాధి అవకాశాలు పెంచడం.
వ్యవసాయ ఉత్పత్తులకు గిట్టుబాటు ధర వచ్చేట్టు చూడడం, రైతులకు ఎక్కువ రాబడి వచ్చేలా చేయడం.
ముఖ్యాంశాలు.
ఈ పథకం లక్ష్యాల ప్రకారం కనీస నిర్దేశిత అమ్మకాలు కలిగి , ప్రాసెసింగ్ సామర్థ్యాన్ని పెంచేందుకు కనీస పెట్టుబడి పెట్టగలిగిన ఆహార తయారీసంస్థలకు మద్దతునివ్వడం, అలాగే బలమైన భారతీయ బ్రాండ్లు విదేశాలలో వెలుగొందడానికి ప్రోత్సాహకం అందింవ్వడం. ఇందుకు
ఇందులో మొదటి కాంపొనెంట్, నాలుగు ప్రధాన ఆహార ఉత్పత్తుల సెగ్మెంట్కు ప్రోత్సాహకం అందించడానికి సంబంధించినది. ఉదాహరణకు రెడీటు కుక్, రెడీటు ఈట్ ఫుడ్లు, ప్రాసెస్డ్ పండ్లు, కూరగాయలు, సముద్ర ఆహార ఉత్పత్తులు, మొజరెల్లా వెన్న వంటివి ఇందులో ఉన్నాయి. సూక్ష్మ మధ్యతరహా ఎంటర్ ప్రైజ్లకు చెందిన వినూత్న ఆర్గానిక్ ఉత్పత్తులైన ఫ్రీ రేంజ్ ఎగ్లు, పౌల్ట్రీ మాంసం, కోడిగుడ్ల ఉత్పత్తులు పై కాంపొనెంట్లో చేరుతాయి.
ఎంపిక చేసిన దరఖాస్తుదారులు తమ దరఖాస్తులో పేర్కొన్నట్టు మొదటి రెండు సంవత్సరాలు అంటే 2021-22, 2022-23 లలో ప్లాంటు, యంత్రాలపై  పెట్టుబడి పెట్టనున్నట్టు అండర్టేకింగ్ ఇవ్వాలి.
2020-21లో పెట్టిన పెట్టుబడి కూడా నిర్దేశిత పెట్టుబడి లక్ష్యాన్ని చేరుకోవడంలో లెక్కిస్తారు.
వినూత్న , ఆర్గానిక్ ఉత్పత్తుల తయారీ కి సంబంధించి ఎంపిక చేసిన సంస్థలకు కనీస నిర్దేశిత అమ్మకాలు, నిర్దేశి పెట్టుబడి షరతులు వర్తించవు.
రెండో కాంపొనెంట్ విదేశాలలో బ్రాండింగ్, మార్కెటింగ్ కు సంబంధించినది. విదేశాలలో బలమైన భారతీయ బ్రాండ్లుగా ఎదిగేందుకు ప్రోత్సాహకానికి సంబంధించినది.
విదేశాలలో భారతీయ బ్రాండ్ల ప్రోత్సాహానికి ఈ పథకం , దరఖాస్తుచేసుకున్న సంస్థలకు ఇన్ స్టోర్ బ్రాండింగ్, షెల్ఫ్ స్పేస్ అద్దె, మార్కెటింగ్కు గ్రాంట్కు వీలు కల్పిస్తుంది.
ఈ పథకాన్ని ఆరేళ్ల కాలం 2021-22 నుంచి 2026-27 వరకు అమలు చేస్తారు.
ఉపాధి కల్పన సామర్ధ్య ప్రభావం:
ఈ పథకం అమలు వల్ల ప్రాసెస్ చేసిన ఆహారం ఉత్పత్తిని 33,494 కోట్ల రూపాయల మేరకు విస్తరింపచేయడానికి వీలు కలుగుతుంది.
ఇది 2026-27 నాటికి సుమారు 2.5 లక్షల మందికి ఉపాధి కల్పిస్తుంది.
ప్రధాన మంత్రి కార్యాలయం
కోవిడ్ -19 పరిస్థితులపై రాష్ట్ర, జిల్లాస్థాయి అధికారులతో మాట్లాడిన ప్రధానమంత్రి
గ్రామీణ , పట్టణ ప్రాంతాలకు అనుగుణంగా వ్యూహాన్ని రూపొందించుకోవాలసిందిగా అధికారులను కోరిన ప్రధానమంత్రి
కోవిడ్ -19 పరిస్థితులపై రాష్ట్రస్థాయి, జిల్లా అధికారులతో ప్రధానమంత్రి శ్రీ నరేంద్ర మోదీ వీడియో కాన్ఫరెన్సు ద్వారా మాట్లాడారు.
ఈ సందర్భంగా అధికారులు , కోవిడ్ -19పై పోరాటంలో ప్రధానమంత్రి నాయకత్వానికి ఆయనకు ధన్యవాదాలు తెలిపారరరు. తమ తమ ప్రాంతాలలో కోవిడ్ పరిస్థితులు మెరుగుపడుతున్న తీరును అధికారులు ప్రధానమంత్రికి వివరించారు. రియల్ టైమ్ మానిటరింగ్, సామర్ధ్యాల నిర్మాణానికి సాంకేతిక పరిజ్ఞానం వినియోగం గురించిన తమ అనుభవాలను వారు ఆయనకు వివరించారు. తమ తమ జిల్లాలలో కోవిడ్పై అవగాహన పెంచేందుకు అలాగే ప్రజల భాగస్వామ్యాన్ని పెంచేందుకు తీసుకున్న చర్యల గురించి కూడా వారు ప్రధానమంత్రి దృష్టికి తెచ్చారు.
ఈ సందర్భంగా మాట్లాడుతూ ప్రధానమంత్రి, కోవిడ్ మహమ్మారిపై పోరాటంలో ప్రతి ఒక్కరూ పూర్తి అంకితభావం కలిగి ఉండాలన్నారు. కరోనా వైరస్ వర్క్ను మరింత డిమాండింగ్గా , ఛాలెంజింగ్గా మార్చ వేసిందని అన్నారు. ఈ కొత్త సవాళ్ళ నేపథ్యంలో నూతన వ్యూహాలు, కొత్త పరిష్కారాలు అవసరమన్నారు. గడచిన కొద్ది రోజులుగా దేశంలో కోవిడ్ యాక్టివ్ కేసులు తగ్గుముఖం పట్టడం ప్రారంభమైందని అన్నారు. అయితే ఇన్ఫెక్షన్ అత్యల్ప స్థాయిలో ఉన్నప్పటికీ ఈ సవాలు ఉంటూనే ఉంటుందని ప్రధానమంత్రి హెచ్చరించారు.
కోవిడ్ మహమ్మారిపై పోరాటంలో రాష్ట్ర, జిల్లా స్థాయి అధికారులు సాగిస్తున్న అద్భుత కృషిని ప్రధానమంత్రి కొనియాడారు. వారి అనుభవాలు, స్పందనలు మరింత ఆచరణాత్మకమైన, పటిష్టమైన
విధానాల రూపకల్పనకు ఉపయోగపడినట్టు ప్రధానమంత్రి తెలిపాఉ. రాష్ట్రాలు, అన్నిస్థాయిలలోని వివిధ స్టేక్ హోల్డర్ల సలహాలను మిళితం చేసుకుంటూ వాక్సినేషన్ వ్యూహాన్ని ముందుకు తీసుకువెళ్లడం జరుగుతుందని ఆయన అన్నారు.
స్థానిక అనుభవాలను ఉపయోగించుకోవాలని, దేశం అంతా ఒక్కటిగా కలిసికట్టుగా పనిచేయాల్సిన అవసరం ఎంతైనా ఉందని ప్రధానమంత్రి నొక్కి చెప్పారు. గ్రామాలు కరోనా రహితంగా ఉండేలా సందేశాన్ని వ్యాప్తి చేయాలని, కోవిడ్ వ్యాప్తి నిరోధానికి తీసుకోవలసిన జాగ్రత్తలను ప్రజలు పాటించేలా చూడాలన్నారు. కేసులు తగ్గుముఖం పట్టినప్పటికీ కోవిడ్ నిరోధానికి తీసుకోవలసిన జాగ్రత్తలు పాటించేలా చూడాలన్నారు. గ్రామీణ , పట్టణ ప్రాంతాలకు ప్రత్యేకంగా వ్యూహాలు రూపొందించుకోవాలని, గ్రామీణ భారతదేశాన్ని కోవిడ్ రహితం అయ్యేలా చూడాలని ప్రధానమంత్రి కోరారు.
నిరంతర ఆవిష్కరణలు కొనసాగించాలని, మహమ్మారులను ఎదుర్కోవడంలో మన విధానాలను మార్చుకోవాలని ప్రతి మహమ్మారి మనకు బోధిస్తూ వచ్చిందని ప్రధానమంత్రి అన్నారు. వైరస్ మ్యుటేషన్లో, తన ఫార్మెట్ను మార్చుకోవడంలో నైపుణ్యం కలది కనుక కోవిడ్ మహమ్మారిని ఎదుర్కోవడంలో మనం మన వ్యూహాలను , పద్ధతులను డైనమిక్ గా ఉండేలా చూసుకోవాలన్నారు.
వైరస్ మ్యుటేషన్ యువత, చిన్నారుల విషయంలో ఆందోళన కలిగించేదిగా ఉందన్నారు. వాక్సినేషన్ డ్రైవ్ను మరింత ముందుకు తీసుకుపోవలసిన అవసరాన్ని ఆయన నొక్కి చెప్పారు.
వాక్సిన్ వృధా గురించి ప్రస్తావిస్తూ ప్రధానమంత్రి, ఒక్క వాక్సిన్ వృధా కావడం అంటే ఒక వ్యక్తికి అవసరమైన భద్రత కల్పించలేకపోవడమే నని అన్నారు. అందువల్ల వాక్సిన్ వృధాను అరికట్టాలని ప్రధానమంత్రి కోరారు.
ప్రజల ప్రాణాలు కాపాడుతూ వారి జీవనాన్ని సులభతరం చేయడానికి ప్రాధాన్యతనిన్వాల్సిన అవసరం ఉందని ప్రధానమంత్రి నొక్కి చెప్పారు. పేదలకు ఉచిత రేషన్ , ఇతర అత్యవసరాలు అందించేందుకు సదుపాయం కల్పించాలని, బ్లాక్ మార్కెటింగ్ను అరికట్టాలని కోరారు. కోవిడ్పై పోరాటంలో విజయం సాధించి ముందుకు సాగడానిఇకి ఈ చర్యలు కూడా అవసరమని ఆయన అన్నారు.
రక్షణ మంత్రిత్వ శాఖ
బ్రహ్మోస్ టెస్ట్ ఫైరింగ్ను విజయవంతంగా నిర్వహించిన భారత నావికాదళం
యాంటీ షిప్ మోడ్ల్ సూపర్సోనిక్ క్రూయిస్ క్షిపణి బ్రహ్మోస్ను భారత నావికా దళం ఈ రోజు 0900 గంటలకు విజయవంతంగా పరీక్షించింది. ఈ పరీక్షలో భాగంగా క్షిపణి అత్యంత సంక్లిష్టమైన విన్యాసాలను ప్రదర్శించింది, దీనికి తోడు
లక్ష్యాన్ని తీక్షణ చొదకతతో నిర్ధారిత లక్ష్యాలన్ని చేధించింది. బ్రహ్మోస్ అనేది సూపర్సోనిక్ క్రూయిజ్ క్షిపణి, దీనిని రష్యాకు చెందిన ఎన్పీఓఎం, డీఆర్డీఓ
సంయుక్తంగా కలిసి బ్రహ్మోస్ ఏరోస్పేస్ జాయింట్ వెంచర్గా దీనిని అభివృద్ధి చేశారు. ఇది బ్రహ్మోస్ ఏరోస్పేస్ ప్రైవేట్ లిమిటెడ్గా ఏర్పాటు చేశారు. క్షిపణి ఆధునిక-సంక్లిష్ట యుద్ధరంగంలో ఒక ప్రధాన శక్తి గుణకం తనను తాను ఏర్పాటు నిరూపించుకుంది. ఇది యాంటీ-షిప్, ల్యాండ్-అటాక్ సామర్ధ్యాలతో బహుళ-పాత్ర మరియు బహుళ-వేదిక సామర్థ్యం దీని ప్రత్యేకత. భారత సాయుధ దళాల యొక్క మూడు విభాగాలలో ఇది మోహరించబడింది. బ్రహ్మోస్ క్షిపణి యొక్క మొట్టమొదటి ప్రయోగం 2001లో జరిగింది. ఇప్పటి వరకు దీనిని వివిధ రకాల నౌకలు, మొబైల్ అటానమస్ లాంచర్లు, ఎస్యు-30 ఎంకేఐ విమానాల నుండి అనేక ప్రయోగాలు జరిగాయి. అనంతరం దీనిని బహుముఖ క్షిపణి ఆయుధంగా మారింది. నేటి బ్రహ్మోస్ పరీక్ష విజయవంతం కావడంతో భారత నావికాదళపు కార్యదర్శి డీడీఆర్&డీ మరియు డీఆర్డీఓ ఛైర్మన్ డాక్టర్ జి సతీష్ రెడ్డి బృందం
అభినందనలు తెలిపారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
గతంలో వచ్చిన కాంగ్రెస్ ప్రభుత్వాలు నేతాజీ సుభాష్ చంద్రబోస్ సహకారం మరియు వారసత్వాన్ని తక్కువ చేసి చూపించాయని కేంద్ర మంత్రి డాక్టర్ జితేంద్ర సింగ్ ఈరోజు ఆరోపించారు
భారత స్వాతంత్య్ర 75 వ వార్షికోత్సవాన్ని పురస్కరించుకుని గుర్తించని స్వాతంత్య్ర సమరయోధుల త్యాగాలను
మోదీ ప్రభుత్వం స్మరించుకోవడాన్ని‘ఆజాది కా అమృత్ మహోత్సవం’ అని పేరు పెట్టారు: డాక్టర్ జితేంద్ర సింగ్
న్యూఢిల్లీలో నేతాజీ సుభాష్ చంద్రబోస్పై డిజిటల్ ఎగ్జిబిషన్ను ప్రారంభించారు
నేతాజీ సుభాష్ చంద్రబోస్ పాత్రను, వారసత్వాన్నికాంగ్రెస్ ప్రభుత్వాలు తక్కువ చేసి, అప్రాధాన్యతను చేశాయని కేంద్ర సైన్స్ & టెక్నాలజీ, ఎర్త్ సైన్సెస్, పీఎంఓ, సిబ్బంది, ప్రజా సమస్యలు, పెన్షన్లు, అణుశక్తి, అంతరిక్షం శాఖల సహాయ మంత్రి  డాక్టర్ జితేంద్ర సింగ్ ఆరోపించాయి.
న్యూ ఢిల్లీలోని నార్త్ బ్లాక్లో నేతాజీ సుభాష్ చంద్రబోస్ జీవితం మరియు స్వాతంత్య్ర ఉద్యమంలో ఆయన పాత్రపై డిజిటల్ ఎగ్జిబిషన్ను ప్రారంభించిన తర్వాత, మంత్రి మాట్లాడుతూ, గుర్తించని మన గొప్ప సమరయోధుల అర్హత కీర్తిని పునరుద్ధరించడానికి, అన్యాయాన్ని తొలగించడానికి ఇది నిజంగా విమోచన సందర్భం అని అన్నారు. ఏ కారణం చేతనైనా చరిత్ర ద్వారా వారికి చేయబడుతుంది. నేతాజీ సుభాష్ చంద్రబోస్, బాబా సాహెబ్ అంబేదకర్, శ్యామ ప్రసాద్ ముఖర్జీ మరియు సర్దార్ పటేల్తో సహా అప్రాధాన్యతతో మరుగున ఉండిపోయిన మన నేతల జీవితాలను స్మరించుకునే తరుణమిది. ఆ స్వాతంత్య్ర సమరయోధుల త్యాగాలను పునరుజ్జీవనం చేసినందుకు, గుర్తు చేసుకునే అవకాశం కలిపించినందుకు దేశం ప్రధానమంత్రి నరేంద్ర మోదీకి రుణపడి ఉందని కేంద్ర మంత్రి అన్నారు.
డాక్టర్ జితేంద్ర సింగ్ స్వాతంత్య్ర దినోత్సవం రోజున ఎర్రకోట ప్రాకారాల నుండి ప్రధాన మంత్రి నరేంద్ర మోదీ చేసిన పిలుపుని గుర్తు చేశారు, 75 వ స్వాతంత్య్ర ప్రాముఖ్యతను గుర్తు చేశారు. దీనిని "అమృత్ మహోత్సవం" గా వర్ణిస్తూ, ఈ వేడుకలను ఘనంగా జరుపుకోడానికి మనం సిద్ధం కావాలని సూచించాడు. భారతదేశాని స్వాతంత్య్ర సాధనకు మరో పాతికేళ్ల తర్వాత 100 ఏళ్లు నిండే సందర్భానికి కూడా భవిష్యత్ ప్రణాళిక మనం రూపొందించుకోవాలని అయన సూచించారు. "సంకల్ప్ సే సిద్ధి" కి సంబంధించి తదుపరి 25 సంవత్సరాల ప్రయాణం ఖచ్చితంగా భారతదేశాన్ని విశ్వగురువుగా స్థాపిస్తుంది, అందువల్ల యువ తరం తెలుసుకోవాల్సింది చాలా ఉంది. దేశ సేవలో తమను తాము అంకితం చేసుకుంటామని ప్రతిజ్ఞ తీసుకోవాలి " అని ఆయన అన్నారు.
ఈ సంవత్సరంలో, భారతదేశానికి 75 సంవత్సరాల స్వాతంత్య్ర దినోత్సవాన్ని పురస్కరించుకుని ఏడాది పొడవునా వేడుకల్లో స్వాతంత్య్ర పోరాటంలో గొప్ప వీరులు మరియు పెద్దగా తెలియని బృందాలు, సంఘటనలను కేంద్ర ప్రభుత్వం ప్రజలకు వివిధ వేదికల ద్వారా వివరిస్తోందని కేంద్ర మంత్రి తెలిపారు.
ఈ ఏడాది మార్చి 12 న అహ్మదాబాద్లోని సబర్మతి ఆశ్రమం నుండి ప్రధాని పాదయాత్ర  ను ప్రారంభించడం మరియు 'ఆజాది కా అమృత్ మహోత్సవం'  కర్టెన్ రైజర్ కార్యకలాపాల ప్రారంభోత్సవాన్ని డాక్టర్ జితేంద్ర సింగ్ గుర్తు చేశారు. జన్-భాగిదారి స్ఫూర్తితో మహోత్సవాన్ని జన్-ఉత్సవ్గా జరుపుకుంటారు. వేడుకలు ఆగష్టు 15, 2023 వరకు కొనసాగుతాయని మంత్రి పునరుద్ఘాటించారు, ఐదు స్తంభాలు అంటే స్వాతంత్య్ర పోరాటం, 75 వద్ద ఆలోచనలు, 75 వద్ద సాధించినవి, 75 వద్ద చర్యలు మరియు 75 వద్ద పరిష్కారాలు కలలు మరియు విధులను స్ఫూర్తిగా కొనసాగించడానికి మార్గదర్శక శక్తిగా ఉంటాయి.
డిఓపిటి ప్రతి సంవత్సరం వివిధ అంశాలపై ఎగ్జిబిషన్లను నిర్వహిస్తుందని మంత్రి తెలియజేశారు. డిఓపిటి సెక్రటరీ శ్రీ పి.కె.త్రిపతి, అదనపు కార్యదర్శి రష్మి చౌదరి మరియు సీనియర్ అధికారులు ఎగ్జిబిషన్లో పాల్గొన్నారు.
<><><><><>
(Visitor Counter : 138
ప్రధాన మంత్రి కార్యాలయం
పరమ పూజ్య డాక్టర్ శ్రీ శ్రీ శ్రీ శివకుమార స్వామిగళు జయంతి నాడు ఆయన కు నమస్కరించిన ప్రధాన మంత్రి
డాక్టర్ శ్రీ శ్రీ శ్రీ శివకుమార స్వామిగళు కు ఆయన జయంతి సందర్బం లో ప్రధాన మంత్రి శ్రీ నరేంద్ర మోదీ నమస్సులు అర్పించారు.
‘‘డాక్టర్ శ్రీ శ్రీ శ్రీ శివకుమార స్వామిగళు కు ఆయన జయంతి సందర్బం లో ఇవే నా నమస్కారాలు. సమాజానికి సేవ చేయడం కోసం, పేదల ను సంరక్షించడం కోసం ఆయన చేసిన లెక్కలేని ప్రయాసల ను సర్వత్ర స్మరించుకోవడం జరుగుతుంది. ఉత్తమమైనటువంటి ఆయన ఆలోచనల వల్ల, ఆయన ఆదర్శాల వల్ల మనం గాఢ ప్రభావానికి లోనయ్యాం’’ అని అని ఒక ట్వీట్ లో ప్రధాన మంత్రి పేర్కొన్నారు.
ఆయుష్
మన్ కీ బాత్ కార్యక్రమం ద్వారా ఆయుష్కు సానుకూల స్పందన .. శ్రీ సర్బానంద సోనోవాల్
'ఆయుష్ రంగంపై మన్ కీ బాత్ ప్రభావం' అనే అంశంపై ప్రత్యేక సంచిక ప్రచురించిన జర్నల్ ఆఫ్ రీసెర్చ్ ఇన్ ఆయుర్వేదిక్ సైన్సెస్
'ఆయుష్ రంగంపై మన్ కీ బాత్ ప్రభావం' అనే అంశంపై సెంట్రల్ కౌన్సిల్ ఫర్ రీసెర్చ్ ఇన్ ఆయుర్వేదిక్ సైన్సెస్, జర్నల్ ఆఫ్ రీసెర్చ్ ఇన్ ఆయుర్వేదిక్ సైన్సెస్ సహకారంతో ఆయుష్ మంత్రిత్వ శాఖ ప్రత్యేక సంచికను ప్రచురించింది. ఆయుష్, ఓడరేవులు, నౌకా రవాణా జలమార్గాల మంత్రి శ్రీ సర్బానంద సోనోవాల్ ఈరోజు ప్రత్యేక సంచికను ఆవిష్కరించారు. కార్యక్రమంలో ఆయుష్ కార్యదర్శి వైద్య రాజేష్ కోటేచా మంత్రిత్వ శాఖలోని సీనియర్ అధికారులు కార్యక్రమంలో పాల్గొన్నారు.
ఈ సందర్భంగా ఏర్పాటైన కార్యక్రమంలో మాట్లాడిన శ్రీ సర్బానంద సోనోవాల్ ప్రధానమంత్రి నిర్వహిస్తున్న మన్ కీ బాత్ కార్యక్రమం వల్ల ఆయుష్ రంగానికి సానుకూల స్పందన లభించిందని అన్నారు. వినూత్నంగా ప్రజలతో మమేకం అవుతూ ప్రధానమంత్రి నిర్వహిస్తున్న మన్ కీ బాత్ కార్యక్రమాన్ని అన్ని వర్గాలకు చెందిన ప్రజలు విశేషంగా ఆదరిస్తున్నారని శ్రీ సోనోవాల్ అన్నారు. మన్ కీ బాత్ కార్యక్రమంలో ప్రధానమంత్రి ప్రస్తావించిన ఆయుష్ అంశాలతో ప్రత్యేక సంచిక రూపొందిందన్నారు.
దాదాపు 37 “మన్ కీ బాత్” ఎపిసోడ్లలో ఆయుష్ అంశాన్ని ప్రధానమంత్రి ప్రస్తావించారు. ఆరోగ్యకరమైన జీవనశైలిని అలవర్చుకోవాలని, యోగాను అభ్యసించాలని , ఆయుర్వేదాన్ని అవలంబించాలని, ఆయుర్వేదంలో ప్రస్తావించిన జీవన విధానాన్ని అనుసరించాలని దేశ ప్రజలకు ప్రధానమంత్రి శ్రీ నరేంద్ర మోదీ అనేక సార్లు సూచించారు. ప్రధానమంత్రి ప్రసంగాల నుంచి స్ఫూర్తి పొందిన దేశ ప్రజలు ఆయుష్ వైద్య విధానం పట్ల మొగ్గు చూపుతున్నారు. భారతదేశంలోనే కాకుండా ప్రపంచవ్యాప్తంగా కూడా సంప్రదాయ భారతీయ వైద్య విధానాల ప్రయోజనాలపై అవగాహన పెరిగింది.
గత 9 సంవత్సరాలుగా నిర్వహిస్తున్న మన్ కీ బాత్ కార్యక్రమంలో ఆయుష్ ను ప్రస్తావిస్తూ ప్రధానమంత్రి శ్రీ నరేంద్ర మోదీ చేసిన ప్రసంగాల ఆధారంగా ప్రత్యేక సంచిక రూపొందింది. జాతీయ ఆరోగ్య విధానం, ఆరోగ్య సంరక్షణ కార్యక్రమాల్లో ఆయుష్ పోషిస్తున్న పాత్రను సంచికలో ప్రముఖంగా ప్రస్తావించారు. ఆరోగ్య విధానం- ప్రజారోగ్యం, శాస్త్రం-సాక్ష్యం, వైద్య విద్య- అవగాహన, యోగ-స్వస్థవృత్తా ,కరోనా నిర్మూలనకు అమలు చేసిన కార్యక్రమం,పరిశ్రమ-విద్యా రంగాల సహకారం, ప్రపంచీకరణ- అంతర్జాతీయ సహకారం అంశాల ఆధారంగా ప్రత్యేక సంచిక రూపొందింది.
ఆయుష్ మంత్రి శ్రీ సర్బానంద సోనోవాల్, ఆయుష్ శాఖ సహాయ మంత్రి డాక్టర్ ముంజపర మహేంద్ర భాయ్ ప్రత్యేక సందేశాలు,ఆయుష్ మంత్రిత్వ శాఖ కార్యదర్శి వైద్య రాజేష్ కోటేచా, ప్రముఖ విద్యావేత్తలు , పరిశ్రమ , పరిశోధన , వైద్యులు, నిపుణులు , బయోటెక్నాలజీ నిపుణులు , అంతర్జాతీయ నిపుణులు, ఆయుష్ రంగానికి చెందిన నిపుణులు  రాసిన వ్యాసాలను సంచికలో పొందుపరిచారు.
జర్నల్ ఆఫ్ రీసెర్చ్ ఇన్ ఆయుర్వేదిక్ సైన్సెస్ ను సెంట్రల్ కౌన్సిల్ ఫర్ రీసెర్చ్ ఇన్ ఆయుర్వేదిక్ సైన్సెస్ ప్రచురిస్తోంది. శాస్త్ర రంగానికి చెందిన నిపుణులు జర్నల్ ఆఫ్ రీసెర్చ్ ఇన్ ఆయుర్వేదిక్ సైన్సెస్ ను ఆదరిస్తున్నారు. యూజీసీ-కేర్ గుర్తించిన జర్నల్ ఆఫ్ రీసెర్చ్ ఇన్ ఆయుర్వేదిక్ సైన్సెస్ ను మూడు నెలలకు ఒకసారి వెలువడే జర్నల్ ప్రింట్ , ఆన్లైన్ విధానంలో లభిస్తుంది. ఆయుర్వేదం, యోగా, నేచురోపతి, సిద్ధ, హోమియోపతి రంగాల్లో జరుగుతున్న పరిశోధన పత్రాలు జర్నల్ లో ప్రచురిస్తారు. వోల్టర్స్ క్లూవర్ హెల్త్లో భాగంగా జర్నల్ను మెడ్క్నో ప్రచురిస్తోంది. ప్రపంచవ్యాప్తంగా 450 కి మించి మెడికల్ జర్నల్లను ప్రచురిస్తున్న సంస్థగా మెడ్క్నో గుర్తింపు పొందింది.
ప్రధాన మంత్రి కార్యాలయం
వెండి పతకాన్ని గెలిచిన భారతదేశంపురుషుల హాకీ జట్టు ను చూస్తే గర్వం గా ఉందన్న ప్రధాన మంత్రి
బర్మింగ్ హమ్ కామన్ వెల్థ్ గేమ్స్  2022 లో భారతదేశం పురుషుల హాకీ జట్టు రజత పతకాన్ని గెలిచినందుకు కు ప్రధాన మంత్రి శ్రీ నరేంద్ర మోదీ జట్టు కు అభినందన లు తెలిపారు.
ప్రధాన మంత్రి ఒక ట్వీట్ లో -
‘‘సిడబ్ల్యుజి లో పురుషుల హాకీ జట్టు ఉత్సాహభరితమైన ఆటతీరు ను కనబరచినందుకు, అలాగే వెండి పతకాన్ని గెలిచినందుకు జట్టును చూసి గర్వం గా అనిపిస్తున్నది. ఈ జట్టు రాబోయే కాలాల్లోనూ భారతదేశం గర్వపడేటట్టు చేస్తుందని, మరి యువజనులు హాకీ ని స్వీకరించేటట్టుగా ప్రేరణ ను అందిస్తూ ఉంటుందన్న నమ్మకం నాకుంది. #Cheer4India" అని పేర్కొన్నారు.
(
ప్రధాన మంత్రి కార్యాలయం
ప్రపంచ అండర్-20 కుస్తీపోటీ-2023 విజేతగా నిలిచిన భారత మహిళా మల్లయోధుల జట్టుకు ప్రధానమంత్రి అభినందనలు
ప్రపంచ అండర్-20 కుస్తీ పోటీలు-2023లో విజయం సాధించిన భారత మహిళా మల్లయోధుల జట్టును ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన సందేశంలో:
“భారత మహిళా వస్తాదులకు ఇదొక చరిత్రాత్మక విజయం! మన జట్టు 2023 అండర్-20 ప్రపంచ కుస్తీ పోటీల్లో అసమాన ప్రతిభా ప్రదర్శనతో 3 స్వర్ణాలు సహా 7 పతకాలు సాధించి టీమ్ టైటిల్ను కైవసం చేసుకుంది. ముఖ్యంగా అంతిమ్ పంఘాల్ రెండోసారి విజయంతో తన టైటిల్ను నిలబెట్టుకుని, ఈ ఘనత సాధించిన తొలి రెజ్లర్గా నిలిచింది! మన వర్ధమాన మల్లయోధుల అచంచల నిబద్ధత, దృఢ సంకల్పం, అసాధారణ ప్రతిభకు ఈ అద్భుత విజయం ప్రతిరూపం” అని ప్రధానమంత్రి కొనియాడారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 147 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.73 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,47,05,13,635
|
|
అందుబాటులోని నిల్వలు
|
|
17,73,03,916
147 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 17.73 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
సాంఘిక న్యాయం, మరియు సాధికారత మంత్రిత్వ శాఖ
వెనుకబడిన తరగతులను గుర్తింపు మరియు జాబితా తయారీ హక్కు
రాజ్యాంగ  సవరణ చట్టం 2018 భారత రాజ్యాంగంలో ఆర్టికల్ 342-ఎ సామాజికంగా, విద్యాపరంగా వెనుకబడిన ఆయా తరగతుల కేంద్ర జాబితాకు సంబంధించిన..  అధికారాన్ని ఇచ్చింది. ఒక నిర్దిష్ట రాష్ట్రం లేదా కేంద్రపాలిత ప్రాంతానికి సంబంధించి ఎస్ఈబీసీల కేంద్ర జాబితాను పేర్కొనడానికి రాష్ట్రపతికి అధికారాన్ని ఇచ్చింది. దీనికి తోడు ఎస్ఈబీసీల  కేంద్ర జాబితాలో ఏదైనా సవరణ ఉంటే దానిని పార్లమెంటు ద్వారా మాత్రమే చేయవచ్చు. గౌరవ సుప్రీంకోర్టు డబ్ల్యు.పి. 938/2020, 5° మే 2021న, రాజ్యాంగం  సవరణ చట్టం 2018ను వ్యాఖ్యానించింది మరియు రాష్ట్రపతి పేర్కొన్న జాబితా రాజ్యాంగంలోని అన్ని ప్రయోజనాల కోసం ఎస్ఈబీసీల  యొక్క ఒకే జాబితాగా మాత్రమే ఉండాలని ఆదేశించింది. ప్రతి రాష్ట్ర మరియు కేంద్రపాలిత ప్రాంతానికి వారి ఎస్ఈబీసీల జాబితాను ప్రచురించే అధికారం రాష్ట్రాలకు లేదు. సవరణ అమలుకు ముందు పార్లమెంటులో జరిగిన చర్చ ప్రతిబింబించే విధంగా గౌరవనీయమైన సుప్రీంకోర్టు యొక్క పై తీర్పు.. శాసన ఉద్దేశాన్ని తన పరిగణనలోకి తీసుకోలేదు, ఇక్కడ ఈ సవరణ గుర్తించడానికి మరియు రాష్ట్రాల అధికారాలకు ఆటంకం కలిగించదని నిస్సందేహంగా ప్రకటించబడింది. అందువల్ల తీర్పును పునఃపరిశీలించాలని ఒక సమీక్ష పిటిషన్ కూడా దాఖలైంది, కాని అది కొట్టివేయబడింది. ప్రభుత్వం న్యాయ నిపుణులు, న్యాయ మంత్రిత్వ శాఖతో సంప్రదింపులు జరుపుతోంది మరియు ఆయా రాష్ట్రాల కొరకు ఓబీసీల యొక్క రాష్ట్ర జాబితాను నిర్ణయించడంలో రాష్ట్రాల శక్తిని కాపాడే మార్గాలను పరిశీలిస్తోంది. ఈ సమాచారాన్ని కేంద్ర సామాజిక న్యాయం, సాధికారత శాఖ మంత్రి డాక్టర్ వీరేంద్ర కుమార్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
మంత్రిమండలి
శంఘాయి కోఆపరేశన్ ఆర్గనైజేశన్ సభ్యత్వ దేశాలన్నిటి మధ్య ‘‘మాస్ మీడియా రంగం లో సహకారం’’ అంశం పై ఒక ఒప్పందం పైన సంతకాలు చేసి, ఆ ఒప్పందాన్ని ధ్రువపరచటానికి గాను ఆమోదం తెలిపిన మంత్రిమండలి
శంఘాయి కోఆపరేశన్ ఆర్గనైజేశన్ లో సభ్యత్వం కలిగివున్న దేశాలు అన్నిటి మధ్య ‘‘మాస్ మీడియా రంగం లో సహకారం’’ అంశం పై ఒక ఒప్పందం పైన సంతకాలు చేసి, ఆ ఒప్పందాన్ని ధ్రువపరచటానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది. ఈ ఒప్పందం పై 2019వ సంవత్సరం లో జూన్ నెల లో సంతకాలు అయ్యాయి.
మాస్ మీడియా రంగం లో సంఘాల మధ్య పరస్పరం సమానమైనటువంటి, ప్రయోజనకరమైనటువంటి సహకారాన్ని ఈ ఒప్పందం ప్రోత్సహిస్తుంది. ప్రతి పక్షమూ ఆదాన ప్రదానం ఆధారం గా, కార్యకలాపాల కు వీలు కల్పిస్తూ, సమానత కు పెద్ద పీట వేయాలి. మాస్ మీడియా రంగం లో ఉత్తమ అభ్యాసాల ను పంచుకోవడానికి, ఆ రంగం లో కొత్త కొత్త ఆవిష్కరణల కు ఒక అవకాశాన్ని సభ్యత్వ దేశాల కు ఈ ఒప్పందం అందిస్తుంది.
విశేషాంశాలు:
సహకారాన్ని అందించుకొనే ప్రధాన రంగాలు ఈ కింది విధం గా ఉన్నాయి:
i. ఆయా దేశాల ప్రజల జీవనం గురించిన జ్ఞానాన్ని మరింత ఎక్కువ గా అవగాహన చేసుకోవడం కోసం మాస్ మీడియా ద్వారా సమాచారాన్ని పరస్పరం వ్యాప్తి చేయడానికి- అది కూడా విస్తృత స్థాయి లో- వ్యాప్తి చేయడానికి గాను అనుకూలమైనటువంటి స్థితిగతుల ను నెలకొల్పడం;
ii. ఆయా దేశాల మాస్ మీడియా తాలూకు సంపాదకీయ కార్యాలయాల మధ్య, అలాగే సంబంధిత మంత్రిత్వ శాఖ లు, మాస్ మీడియా రంగం లో పనిచేస్తున్న ఏజెన్సీ స్, సంస్థ ల మధ్య సహకారం. ఈ విధమైన సహకారానికి సంబంధించి ఏవైనా నిర్దిష్టమైన షరతుల ను గాని, నిర్దిష్టమైనటువంటి రూపాల ను గాని భాగస్వామ్య దేశాలు వాటికి అవే ఖరారు చేసుకోవలసి ఉంటుంది, అంతే కాదు, విడి గా ఒప్పందాల ను కుదుర్చుకోవలసి ఉంటుంది కూడా;
iii. అందుబాటు లో ఉన్నటువంటి వృత్తిగత అనుభవాన్ని అధ్యయనం చేయడం కోసం దేశాల పత్రికారచయిత ల తాలూకు వృత్తిపరమైన సంఘాల మధ్య సమానమైనటువంటి, పరస్పర ప్రయోజనకరమైనటువంటి సహకారాన్ని పెంపొందించడం, దానితో పాటు మాస్ మీడియా రంగం లో సమావేశాల ను, చర్చాసభల ను, సభ లను నిర్వహించడం;
iv. టెలివిజన్ కార్యక్రమాల ప్రసారం లో, రేడియో కార్యక్రమాల ప్రసారం లో సహాయపడటం, ఒక దేశం లోపలి ప్రాంతాలలోను, అవతలి పక్షం లోను చట్టబద్ధమైన వ్యాప్తి, సంపాదకీయ కార్యాలయాల తాలూకు సామగ్రి ని, సమాచారాన్ని- వాటి వ్యాప్తి ఒకవేళ అవతలి పక్షం దేశాల చట్ట నిబంధన ల ప్రకారం అనుమతించదగినవే అయిన పక్షం లో- చట్టబద్ధం గా ప్రసారం చేయడం;
v. మాస్ మీడియా రంగం లో అనుభవాన్ని, నిపుణుల ను ఆదానం- ప్రదానం చేసుకోవడాన్ని ప్రోత్సహించడం, ప్రసార మాధ్యమ రంగ వృత్తినిపుణుల కు శిక్షణ ను ఇవ్వడం లో పరస్పర సహాయాన్ని సమకూర్చడం, ఈ రంగం లో కార్యకలాపాల ను నిర్వహిస్తున్నటువంటి సంస్థల కు, విజ్ఞాన శాస్త్రపరమైన పరిశోధన సంస్థల కు, విద్య సంస్థల కు మధ్య సహకారాన్ని పెంపొందించడం.
ప్రధాన మంత్రి కార్యాలయం
హిమాచల్ ప్రదేశ్ లో భారీ వర్షం పై ఆందోళన ను వ్యక్తం చేసిన ప్రధాన మంత్రి
హిమాచల్ ప్రదేశ్ లో భారీ వర్షం కురుస్తుండడం పై ప్రధాన మంత్రి శ్రీ నరేంద్ర మోదీ ఆందోళన ను వ్యక్తం చేశారు. పరిస్థితి ని ఎప్పటికప్పుడు నిశితం గా పర్యవేక్షిస్తున్నట్లు ఆయన తెలిపారు.
‘‘భారీ వర్షం కారణం గా హిమాచల్ ప్రదేశ్ లో తలెత్తిన స్థితి ని నిశితం గా పర్యవేక్షించడం జరుగుతోంది. అధికారులు రాష్ట్ర ప్రభుత్వం తో కలసి పని చేస్తున్నారు. సాధ్యమైన అన్ని రకాలుగాను సాయాన్ని అందించడం జరుగుతోంది. ప్రభావిత ప్రాంతాల లో ఉన్న ప్రజల సురక్ష కోసం నేను ప్రార్థిస్తున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఎవియన్ ఇన్ఫ్లుయెంజా  పరిస్థితి
బుధవారం  వరకు, ఆరు రాష్ట్రాల్లోని  పౌల్ట్రీ పక్షుల్లో, 10 రాష్ట్రాల్లోని  కాకులు/వలస పక్షులు/అటవీ పక్షుల్లో ఎవియన్ ఇన్ఫ్లుయెంజా నిర్ధారణ అయింది.
పంజాబ్ రాష్ట్రం డేరా బస్సి, ఎస్ఏఎస్ నగర్లో పౌల్ట్రీ పక్షుల నమూనాల్లో; ఎస్ఏఎస్ నగర్, పింజోర్, పంచకులలో కాకుల్లోనూ వైరస్ను బయటపడింది.
మహారాష్ట్ర, మధ్యప్రదేశ్, ఛత్తీస్గఢ్, హరియాణాలోని ప్రభావిత ప్రాంతాల్లో వైరస్ నియంత్రణ చర్యలు కొనసాగుతున్నాయి.
మహారాష్ట్రలోని సతారా, లాతూర్, పర్బని, బీద్ జిల్లాల్లో పర్యటిస్తున్న కేంద్ర బృందాలు, వైరస్ బయటపడిన ప్రాంతాలను పరిశీలించి, సాంక్రమిక రోగ అధ్యయనాలు చేస్తున్నాయి.
"ఎవియన్ ఇన్ఫ్లుయెంజా-2021 సంసిద్ధత, నియంత్రణ కోసం కార్యాచరణ"కు అనుగుణంగా అన్ని రాష్ట్రాలు, కేంద్ర పాలిత ప్రాంతాలు చేపట్టిన నియంత్రణ చర్యల గురించి కేంద్ర పశుసంవర్దక విభాగానికి ప్రతిరోజూ నివేదికలు సమర్పిస్తున్నాయి.
ట్విట్టర్, ఫేస్బుక్ వంటి సామాజిక మాధ్యమాల ద్వారా, బర్డ్ ఫ్లూపై ప్రజల్లో అవగాహన పెంచేందుకు కేంద్ర పశు సంవర్దక విభాగం నిరంతర ప్రయత్నాలు కొనసాగిస్తోంది. ఆ విభాగం సూచన మేరకు; అనుమానిత నమూనాలను పరీక్షల కోసం భోపాల్లోని నిషాద్కు తరలించేందుకు అంగీకరించేలా విమానయాన సంస్థలను ఆదేశించాలని, డీజీసీఏను పౌర విమానయాన శాఖ కోరింది.
హోం మంత్రిత్వ శాఖ
కోవిడ్ -19 కారణంగా విధించిన వీసా, ప్రయాణ ఆంక్షలను సడలించిన కేంద్ర హోం మంత్రిత్వశాఖ
ఒసిఐ కార్డుకలిగి .విదేశాలలో చిక్కుకుపోయిన కొన్ని కేటగిరీల వారు తిరిగి ఇండియాకు వచ్చేందుకు అనుమతి
కోవిడ్ -19 కారణంగా విధించిన వీసా, ప్రయాణ ఆంక్షలను కేంద్ర హోంమంత్రిత్వశాఖ సడలించింది.
ఓవర్సీస్ సిటిజన్ ఆఫ్ ఇండియా  కార్డుకలిగి .విదేశాలలో చిక్కుకుపోయిన కొన్ని కేటగిరీల వారు ఇండియాకు తిరిగి వచ్చేందుకు హోంమంత్రిత్వశాఖ అనుమతి మంజూరు ,చేసింది.
ఒసిఐ కార్డు కలిగి విదేశాలలో చిక్కుకుపోయిన కింది కేటగిరీల వారిని ఇండియా కు తిరిగివచ్చేందుకు అనుమతించారు:-
--విదేశాలలో భారత జాతీయులకు పుట్టిన మైనర్ పిల్లలు, ఒసిఐ కార్డు కలిగిన వారు.
-- కుటుంబంలో ఎవరైనా చనిపొవడం వంటి కుటుంబ అత్యవసర పరిస్థితుల కారణంగా ఇండియాకు రావాలనుకుంటున్న ఒసిఐ కార్డుదారులు.
--దంపతులలో ఒకరు ఒసిఐ కార్డుకలవారై ఉండి, మరొకరు భారతజాతీయులై, ఇండియాలో శాశ్వత నివాసం కలిగిన వారు.
-- ఒసిఐ కార్డు కలిగిన యూనివర్సిటీ విద్యార్థులు . అయితే, తల్లిదండ్రులు భారతీయ పౌరులై ఉండి భారత్లో నివసిస్తున్నవారై ఉండాలి.
ఒసిఐ కార్డు కలిగి విదేశాలలో చిక్కుకుపోయిన పైన పేర్కొన్న కేటగిరీలకు చెందిన వారిని తిరిగి ఇండియాకు తీసుకువచ్చే ఏ విమానానికి, నౌక, రైలు లేదా ఏ ఇతర వాహనానికీ 07-05-2020 వ తేదీ , అంతకుముందు విధించిన ప్రయాణ ఆంక్షలు ఏవీ వర్తించవు. అయితే , కేంద్ర హోంమంత్రిత్వశాఖ 07-05-2020న జారీ చేసిన ఇతర షరతులు, విధివిధానాలు మాత్రం అలాగే కొనసాగుతాయి.
అధికారిక సమాచారం కోసం కింద క్లిక్ చేయండి.
(